Neuvoston asetus (ETY) N:o 1119/89, annettu 27 päivänä huhtikuuta 1989, hedelmä- ja vihannesalan yhteisestä markkinajärjestelystä annetun asetuksen (ETY) N:o 1035/72 muuttamisesta



Virallinen lehti nro L 118 , 29/04/1989 s. 0012 - 0013

Suomenk. erityispainos Alue 3 Nide 29 s. 0021

Ruotsink. erityispainos Alue 3 Nide 29 s. 0021



NEUVOSTON ASETUS (ETY) N:o 1119/89, annettu 27 päivänä huhtikuuta 1989, hedelmä- ja vihannesalan yhteisestä markkinajärjestelystä annetun asetuksen (ETY) N:o 1035/72 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että asetuksen (ETY) N:o 1035/72(4), sellaisena kuin se on viimeksi muutettuna asetuksella (ETY) N:o 1010/89(5), 16 artiklan 4 kohdan, 18 artiklan 1 kohdan ja 19 artiklan 2 kohdan nojalla lasketaan 19 tai 19 a artiklan mukainen tuotteiden ostohinta ja 18 artiklan mukaisesti maksetut taloudelliset korvaukset mukautuskertoimilla kerrotun ostohinnan perusteella, on tarpeen kannustaa appelsiinien, mandariinien, satsumoiden ja klementiinien tuottajia tarjoamaan ylituotantonsa jalostettavaksi, mukautuskertoimen soveltamisesta aiheutuneet tuotteen arvonmäärityserot on luotu tuoreina kulutettavien tuotteiden markkinoiden tarpeita varten, sitä vastoin niillä on vähäinen merkitys jalostukselle, appelsiinien, mandariinien, satsumoiden ja klementiinien vetäytymishintaa ei siis ole enää syytä erottaa lajikkeen, kokoluokan tai pakkaustavan mukaan, ja olisi säädettävä, että näiden tuotteiden vetäytymishinta on sama kuin kulkuneuvossa irrallaan kuljetettavien, lajikkeen ja kokoluokan mukaan lajittelemattomien tuotteiden hinta, asetuksen (ETY) N:o 1035/72 16 b artiklan 1 kohdassa säädetään toisaalta, että tuotteelle vahvistetun interventiokynnyksen ylittäminen on arvioitava tuotteittain yhden markkinointivuoden aikana toteutettujen interventioiden tai useamman markkinointivuoden aikana toteutettujen interventioiden keskiarvon perusteella ja toisaalta että interventiokynnyksen ylittäminen alentaa seuraavan markkinointivuoden aikana sovellettavaa perushintaa ja ostohintaa; tietyillä tuotteilla perushinnan ja ostohinnan soveltamisajanjakson päättymispäivämäärä on tiettynä markkinointivuonna hyvin lähellä seuraavan markkinointivuoden perushinnan ja ostohinnan voimaantulopäivämäärää; intervention kynnysjärjestelmän soveltamisen mahdollistamiseksi olisi vastaavanlaisessa tapauksessa sallittava interventioiden määrän määrittäminen kahdentoista peräkkäisen, samaan aikaan markkinointivuoden kanssa ajoittuvan kuukauden kuluessa; tämä vaihtoehto on varattava tuotteille, joiden perushinta ja ostohinta vahvistetaan yhdeksäksi kuukaudeksi tai sitä pidemmäksi ajaksi saman markkinointivuoden aikana, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1035/72 seuraavasti: 1) lisätään 16 artiklan 4 kohdan toisen alakohdan jälkeen alakohta seuraavasti: "Makeiden appelsiinien, mandariinien, satsumoiden ja klementiinien osalta; - kullekin tuotteelle perushinnan vahvistamisessa käytetyille lajikkeille tai tyypeille määritettyä kerrointa sovelletaan tämän tuotteen kaikkiin tyyppeihin tai lajikkeisiin, - kokoluokkasekoituksille määriteltyä kerrointa sovelletaan riippumatta kokoluokasta, - kulkuneuvossa irrallaan oleville tuotteille määriteltyä kerrointa sovelletaan riippumatta pakkaustavasta." 2) lisätään 16 b artiklan 1 kohdan ensimmäiseen alakohtaan virke seuraavasti: "Tuotteelle vahvistetun interventiokynnyksen ylittämistä voidaan kuitenkin arvioida kahdentoista peräkkäisen kuukauden aikana toteutettujen interventioiden perusteella, kun tämän tuotteen perushinta ja ostohinta on vahvistettu yhdeksäksi kuukaudeksi tai sitä pidemmäksi ajaksi markkinointivuoden aikana." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan markkinointivuodesta 1989/1990 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 27 päivänä huhtikuuta 1989. Neuvoston puolesta Puheenjohtaja J. BARRIONUEVO PEÑA (1) EYVL N:o C 82, 3.4.1989, s. 51 (2) Lausunto on annettu 13 päivänä huhtikuuta 1989 (3) Lausunto on annettu 31 päivänä maaliskuuta 1989 (4) EYVL N:o L 118, 20.5.1972, s. 1 (5) EYVL N:o L 109, 20.4.1989, s. 1